CELEX: 31985R3502
Language: el
Date: 1985-12-13 00:00:00
Title: Κανονισμός (ΕΟΚ) αριθ. 3502/85 της Επιτροπής της 12ης Δεκεμβρίου 1985 που τροποποιεί τον κανονισμό (ΕΟΚ) αριθ. 1577/81 ο οποίος θεσπίζει σύστημα απλοποιημένων διαδικασιών για τον καθορισμό της δασμολογητέας αξίας ορισμένων αναλώσιμων εμπορευμάτων

Avis juridique important

|

31985R3502

Κανονισμός (ΕΟΚ) αριθ. 3502/85 της Επιτροπής της 12ης Δεκεμβρίου 1985 που τροποποιεί τον κανονισμό (ΕΟΚ) αριθ. 1577/81 ο οποίος θεσπίζει σύστημα απλοποιημένων διαδικασιών για τον καθορισμό της δασμολογητέας αξίας ορισμένων αναλώσιμων εμπορευμάτων  

Επίσημη Εφημερίδα αριθ. L 335 της 13/12/1985 σ. 0009 - 0009 Ισπανική ειδική έκδοση: Κεφάλαιο 02 τόμος 15 σ. 0054  Πορτογαλική ειδική έκδοση : Κεφάλαιο 02 τόμος 15 σ. 0054 

***** ΚΑΝΟΝΙΣΜΟΣ (ΕΟΚ) αριθ. 3502/85 ΤΗΣ ΕΠΙΤΡΟΠΗΣ  της 12ης Δεκεμβρίου 1985  που τροποποιεί τον κανονισμό (ΕΟΚ) αριθ. 1577/81 ο οποίος θεσπίζει σύστημα απλοποιημένων διαδικασιών για τον καθορισμό της δασμολογητέας αξίας ορισμένων αναλώσιμων εμπορευμάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1224/80 του Συμβουλίου της 28ης Μαΐου 1980 σχετικά με τη δασμολογητέα αξία των εμπορευμάτων (1), όπως τροποποιήθηκε τελευταία από τον κανονισμό (ΕΟΚ) αριθ. 1055/85 (2), και ιδίως το άρθρο 16α παράγραφος 3,  Εκτιμώντας:  ότι ο κανονισμός (ΕΟΚ) αριθ. 1577/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1823/85 (4), έχει θεσπίσει σύστημα απλοποιημένων διαδικασιών για τον καθορισμό της δασμολογητέας αξίας ορισμένων αναλώσιμων εμπορευμάτων· ότι η εφαρμογή των διατάξεων αυτών για την Ελλάδα έχει ανασταλεί μέχρι την 1η Ιανουαρίου 1986·  ότι οι υπολογισμοί κατά τον καθορισμό των κατά μονάδα αξιών πρέπει να στηρίζονται σε άμεσα διαθέσιμα στοιχεία και ότι η εφαρμογή των απλοποιημένων διαδικασιών στην Ελλάδα καθιστά την υπάρχουσα μέθοδο ανεπαρκή· ότι κατάλληλη βάση για την επίτευξη του στόχου αυτού θεωρείται η χρήση της ECU·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Δασμολογητέας Αξίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 2 του κανονισμού (ΕΟΚ) αριθ. 1577/81 τροποποιείται ως εξής:  «2. Για τον καθορισμό αυτού του σταθμιζόμενου μέσου όρου, κάθε μέση κατά μονάδα τιμή που αναφέρεται στο άρθρο 1 παράγραφος 2 στοιχείο α), μετατρέπεται σε ECU με βάση τις τελευταίες τιμές μετατροπής που καθορίζονται από την Επιτροπή και δημοσιεύονται στην Επίσημη Εφημερίδα των Ευρωπαϊκών Κοινοτήτων πριν από την εβδομάδα στη διάρκεια της οποίας καθορίστηκαν οι κατά μονάδα αξίες. Οι ίδιες τιμές μετατροπής εφαρμόζονται κατά τη μετατροπή των κατά μονάδα αξιών που προέκυψαν κατ' αυτόν τον τρόπο στα νομίσματα των κρατών μελών.»  Άρθρο 2  Ο παρών κανονισμός αρχίζει να ισχύει στις 23 Δεκεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1985.  Για την Επιτροπή  COCKFIELD  Αντιπρόεδρος  (1) ΕΕ αριθ. L 134 της 31. 5. 1980, σ. 1.  (2) ΕΕ αριθ. L 112 της 25. 4. 1985, σ. 50.  (3) ΕΕ αριθ. L 154 της 13. 6. 1981, σ. 26.  (4) ΕΕ αριθ. L 172 της 2. 7. 1985, σ. 9.